De tidlige buddhistiske skolene omfattet imidlertid 18–20 forskjellige skoler, og mer spesifikt var den såkalte «hīnayāna» etter alt å dømme vaibhāṣika, en skole innenfor retningen sarvāstivāda. Det som er sikkert er at det ikke var theravāda. Skolen sthaviravāda og dens etterfølgere theravāda, var for lengst utdødd på det indiske subkontinent da striden mellom mahāyāna og vaibhāṣika raste.